

 **APSTIPRINĀTS**

ar dalībnieku sapulces

 2021.gada 28.jūnija

 lēmumu (protokols Nr.3., 3.p)

**SABIEDRĪBAS AR IEROBEŽOTU ATBILDĪBU**

**„NAUJENES PAKALPOJUMU SERVISS”**

**STATŪTI**

**2021.gads**

**I. Vispārīgie jautājumi**

1. Sabiedrības firma: sabiedrība ar ierobežotu atbildību „NAUJENES PAKALPOJUMU SERVISS” (turpmāk – sabiedrība).

2. Sabiedrības komercdarbības veidi (NACE klasifikators):

35. Elektroenerģija, gāzes apgāde, siltumapgāde un gaisa kondicionēšana.

36. Ūdens ieguve, attīrīšana un apgāde.

37. Notekūdeņu savākšana un attīrīšana.

38. Atkritumu savākšana, apstrāde un izvietošana; materiālu pārstrāde.

42. Inženierbūvniecība.

43. Specializētie būvdarbi

46.13 Kokmateriālu un būvmateriālu vairumtirdzniecības starpnieku darbība.

49. Sauszemes transports un cauruļvadu transports.

|  |  |
| --- | --- |
|  |  |
| 68.10 | Sava nekustama īpašuma pirkšana un pārdošana |
|  |  |
| 68.20 | Sava vai nomāta nekustamā īpašuma izīrēšana un pārvaldīšana |
| 68.3 | Darbības ar nekustamo īpašumu uz līguma pamata vai par atlīdzību |
| 68.31 | Starpniecība darbībā ar nekustamo īpašumu |
| 68.32 | Nekustamā īpašuma pārvaldīšana par atlīdzību vai uz līguma pamata |

3. Attiecībā uz jautājumiem, kurus nereglamentē šie statūti, piemēro Publiskas personas kapitāla daļu un kapitālsabiedrību pārvaldības likuma un Komerclikuma noteikumus.

4. Šajos statūtos paredzētos paziņojumus sabiedrības pārvaldes un kontroles institūcijām nosūta pa pastu ierakstītā vēstulē vai elektroniski (piemēram, izmantojot telefaksu, e-pastu) uz adresēm, kuras sabiedrības pārvaldes un kontroles institūciju locekļi ir paziņojuši valdes loceklim, kurš kārto dalībnieku reģistru.

**II. Pamatkapitāls un daļa**

5. Sabiedrības pamatkapitāls ir 8483285,00 *euro* (astoņi miljoni četri simti astoņdesmit trīs tūkstoši divi simti astoņdesmit pieci *euro* 00 centi).

6. Sabiedrības pamatkapitāls ir sadalīts 8483285 (astoņi miljoni četri simti astoņdesmit trīs tūkstoši divi simti astoņdesmit piecās) daļās.

Vienas kapitāla daļas nominālvērtība ir 1,00 (viens) EUR.

7. Sabiedrības daļas pārdod Publiskas personas kapitāla daļu un kapitālsabiedrību pārvaldības likumā noteiktajā kārtībā.

**III. Valde**

8. Valdes sastāvā ir viens loceklis.

9. Valdes locekli ievēl amatā uz pieciem gadiem.

10. Valdes loceklis ir sabiedrības izpildinstitūcija. Valdes loceklis vada un pārstāv sabiedrību, un tam ir visas Publiskas personas kapitāla daļu un kapitālsabiedrību pārvaldības likumā deleģētās tiesības un pienākumi.

11. Papildus likumā noteiktajam valdes loceklim ir nepieciešama iepriekšēja dalībnieku sapulces piekrišana šādu jautājumu izlemšanai:

11.1. pamatlīdzekļu iegāde virs EUR 15000,00 bez PVN;

11.2. pamatlīdzekļu norakstīšana virs EUR 1500,00 (bilances vērtība);

11.3. papildus finanšu saistību uzņemšanas gadījumā.

**IV. Sabiedrības darbības izbeigšana**

12. Sabiedrības darbība izbeidzas šādos gadījumos:

12.1. ar dalībnieku lēmumu;

12.2. ar tiesas nolēmumu;

12.3. uzsākot bankrota procedūru.

Daugavpils novada domes izpilddirektore V.Kezika

Sabiedrības ar ierobežotu atbildību

„NAUJENES PAKALPOJUMU SERVISS”

valdes loceklis A.Elksniņš

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU